Бейлакъан район

Байлакъан район () — Азербайжанда авай район я.

Майдан — 1 131 км². Агьалияр — 98 634 кас. Агьалидин чуькьуьнвал — 87,2 кас/км².

Административ юкь — Байлакъан я.

 Тарих 
Гилан Байлакъан шегьердин тӀвар 1989-лагьай йисуз адан патав чка кьунвай дегь чӀаван шегьердин тӀварцӀелди гана. 1939-лагьай йисал кьван адаз «№ 5 Милдин совхоздихъ галай поселка» лугьузвай тир, 1939 ва 1989 йисарин арада — Ждановск. «Байлакъан» лугьудай топоним Алтайдин «пиля» (кьулувал, чӀур) гафунилай ва инсанар яшамишдай чкаяр къалурзавай «-ган» лугьудай эхирдилай атайди я.

Ждановск район 1939 йисан 24 ноябрдиз туькӀуьрна. 1963 йисан 4-лагьай январдиз район терг авуна, адан территория Имишли райондихъ гилигна. 1965 йисан 6-лагьай январдиз район цӀийи кьилелай туькӀуьр хъувуна. 1989 йисуз шегьердихъ галаз санал райондизни цӀийи тӀвар эцигна.

 География 
Районди Азербайжандин кьибледин пата чка кьунва. Район кефердин патахъ Зердаб райондихъ, кефердинни рагъакӀидай патахъ Агъжабеди район, рагъэкъечӀдай патахъ Имишли райондихъ, кьиблединни рагъакӀидай патахъ Физули райондихъ галаз, ва гьакӀни кьиблединни рагъэкъечӀдай патахъ Аракс вацӀалди Ирандихъ галаз сергьятдал ала.

Районда кефердинни рагъэкъечӀдай патай рагъэкъечӀдай патаз алгъйвал квай агъуз тир арандин рельеф ава. Райондин кефердинни рагъэкъечӀдай пад гьуьлуьн дережадилай агъада ава, райондин кьиблединни рагъакӀидай пата авай арайрин кьакьанвал 100 метрдилай вине авач.

Районда юкьван гьалдин чими, къумлух хьтин, кьурагьвал авай чуьлдин климат ава. Гад кьурагьвал авайди я. Январдиз жезвай юкьван гьалдин температура: −5 ва 10 °С арада галтадзава, июлдиз: 25 ва 35 °С арада ава. Юкьван гьалдин йисан къваларин дережа — 300—400 мм. Райондин кефердинни рагъэкъечӀдай патан сергьят тирвал Кура вацӀ авахьзава, кьибледин сергьят тирвал — Аракс вацӀ. Райондин территория тӀуз Вини-Къарабагъдин, Кьилин Милдин ва «Хан Кизи» канал физва.

 Агьалияр 
Йисариз килигна Бейлаган райондин агьалийрин дегиш хьунин динамика Численность наличного населения городов, посёлков городского типа, районов и районных центров СССР по данным переписи на 15 января 1970 года по республикам, краям и областям (кроме РСФСР) Численность наличного населения союзных и автономных республик, автономных областей и округов, краёв, областей, районов, городских поселений, сёл-райцентров и сельских поселений с населением свыше 5000 человек (кроме РСФСР) Численность населения союзных республик СССР и их территориальных единиц по полуDivision of AzerbaijanАзербайжандин агьалияр сиягьдиз къачун. 2009, Баку..
Йис193919591970197919891991199920092013201420172019Агьалияр15 225 29 818 48 467 56 011 68 928 71 000 78 458 86 192 91 100 92 400 96 900 98 634

 Баянар 

 ЭлячӀунар 
 Официал сайт

Категория:Азербайжандин районар